Deputat və baş redaktor əlbəyaxa olub - 24 saat xəbərlər
deputat kamran nəbizadə_eynulla fətullayev
Kamran Nəbizadənin sərxoş halda dava salması, onunla dalaşanın isə xəbəri yayan Eynulla Fətullayevin olduğu bildirlir
Azərbaycan Sənaye Korporasiyasının baş direktoru, deputat Kamran Nəbizadə Bakının mərkəzində yerləşən restoranlardan birində sərxoş halda dava salıb. 24saat.org xəbər verir ki, bu barədə virtualaz.org saytlarının rəhbəri Eynulla Fətullayev xəbər verir.
Deputatla əlbəyaxa olan Fətullayevin özü olub
Bu xəbəri dəqiqləşdirmək istədiyimiz Kamran Nəbizadə zənglərə cavab verməsə də, Yenicag.az deputatın iştirakı ilə baş vermiş dava-dalaşın təfərrüatlarını öyrənə bilib. Saytın əldə etdiyi məlumata görə, dava deputatla məhz (!) Eynulla Fətullayevin arasında baş verib. Qeyd olunur ki, Kamran Nəbizadə, daha bir neçə deputat və Fətullayev restoranda yeyib-içərkən, mübahisə düşüb. Bu zaman ona cavab qaytarmasından əsəbləşən Nəbizadə jurnalistlərin ünvanına uyğun olmayan sözlər deyib.
Deputat təkzib edir
Milli Məclisin deputatı Kamran Nəbizadə Bakıda restoranlarından birində sərxoş halda dava salması ilə bağlı yayılan məlumatlara münasibət bildirib.
O, “Report”a açıqlamasında deyib ki, barəsində yayılanlar həqiqəti əks etdirmir: “Yalan xəbərlərdir”.
Xatırladaq ki, deputatın sərxoş halda restoranda dava salması ilə bağlı məlumat yayılıb. Məlumatda bildirilir ki, K.Nəbizadəni restoranın mühafizəçiləri sakitləşdiriblər. O, daha sonra restorandan kənarlaşdırılıb.
24saat.org xatırladır ki, 2015-ci ildə 107 saylı Qazax seçki dairəsindən deputat seçilən Kamran Nəbizadə Prezident Administrasiyasının Regional idarəetmə və yerli özünüidarəetmə orqanları ilə iş şöbəsinin müdiri Zeynal Nağdəliyevin bacısı oğludur.
Previous Article Lukaşenko: “Zəng vurdum ki, İlham, mənə təcili 900 milyon dollar lazımdır…”
Next Article Apellyasiya Məhkəməsi Əli Kərimli barədə qərar verdi